musi pona pi kulupu toki Jaju

tenpo pini lili la jan Sowelilili (Agneau Belanyek) li sitelen e ni lon kulupu toki Jaju pi toki pona:

ni li musi pona pona tawa mi. mi mute li pali e toki; jan ale li pana a nimi wan wan taso tawa toki ni. sine wile pana la, o sitelen e nimi pini o pana e nimi sina. O weka e sitelen ante ale. Mi sin e musi:
Jan

ni li pini la jan Jakopu (Jim Henry) li sitelen e ni:

mi wile e ni: jan ali li pana ala e nimi wan taso. jan ali li pana e nimi tu anu nimi mute lili. taso jan li pana ala e kulupu nimi ale.

tenpo ni la jan wan li sitelen nanpa lili pi kulupu nimi.

nasin ni la mi mute li pali e toki linja. o pali e toki poka mi mute!

toki ni li lon anpa:

toki pi musi pona

jan pona mi li nasa! ona li wile e ni: ona li tawa lon mun.

mama ona li pona tawa ma li toki e ni:
"sina wile tawa lon mun la, o kute! tenpo pi nanpa wan la,
sina wile tawa ma tomo Olinejan li lukin e jan pona mi.
jan pona mi li ken pana e pona tawa sina."

mama ona li pona tawa ma tomo Olinejan tan ni: tenpo mute pini la,
akesi suli li lon ma tomo Olinejan li moku e jan pi ma tomo. mama pi
jan pona mi li utala e akesi suli li moli e ona. jan lawa pi ma tomo
Olinejan li toki e ni tawa mama pi jan pona mi:

"pona a! sina moli e akesi suli ike! pali sina li pona
mute tawa mi mute. o kute: mi mute li olin mute
e sina. sina wile e ijo la, o kama tawa ma ni.
o toki e wile sina. mi mute li wile pana e pona
tawa sina."

tan ni la, jan pona mi li tawa ma tomo Olinejan.
ona li tawa jan lawa ona li toki e ni:

"jan lawa o, mi kama tawa ma tomo sina tan ma ante li jo e wile.
tenpo pini mute la mama mi li moli e akesi suli
li kama pana e pona tawa ma tomo ni! mama mi li pona tawa sina.
sina ken pali e ale tan ni: sina lawa e ma tomo ni. mi jo e wile wan.
mi wile tawa mun."

tan toki pi jan pona mi la jan lawa li toki e ni tawa ona:

"mi ken ala pali e ali. taso mi jo e pilin: ken la, sijelo pi akesi moli li kepeken. o tawa lon ma pi moli akesi li lukin e akesi moli. o kama jo e ilo pi tawa kon pi akesi suli. o tawa kon kepeken ni. ken la, sina ken tawa mun kepeken ilo tawa ni."

kulupu:lipu ni li tan lipu Panton la o lukin